Diari Oficial de la Generalitat Valenciana


Sumari del DOGV 9416, del 31-08-2022 (2022/7811)

RESOLUCIÓ de 8 de juliol de 2022, del director general de Qualitat i Educació Ambiental, per la qual s'ordena la publicació de la Resolució de 16 de juny de 2022, de la Direcció General de Medi Natural i Avaluació Ambiental, per la qual es formula declaració d'impacte ambiental del projecte de millores de l'EDAR Pinedo I, II i III, camí dels Anouers, número 76, al terme municipal de València. Expedient (1863718, 89/2017/AIA).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9416

Data del DOGV
:   31-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7811


Data del document
:   08-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * València
    * impacte ambiental

RESOLUCIÓ de 8 de juliol de 2022, del director general de Qualitat i Educació Ambiental, per la qual s'ordena la publicació de la Resolució de 16 de juny de 2022, de la Direcció General de Medi Natural i Avaluació Ambiental, per la qual es formula declaració d'impacte ambiental del projecte de millores de l'EDAR Pinedo I, II i III, camí dels Anouers, número 76, al terme municipal de València. Expedient (1863718, 89/2017/AIA). [2022/7811]  
La competència en matèria d'avaluació d'impacte ambiental correspon a la Direcció General de Qualitat i Educació Ambiental, segons es determina en l'article 13.f del Decret 176/2020, de 30 d'octubre, del Consell.  
Mitjançant Resolució de l'1 d'abril de 2021, de la Direcció de Qualitat i Educació Ambiental, es delega la tramitació i resolució del procediment d'avaluació d'impacte ambiental d'aquells projectes que es tramiten conjuntament amb un pla o programa d'àmbit municipal la promoció, tramitació, aprovació i gestió del qual siga assumida per l'òrgan autonòmic competent en la matèria sectorial del projecte, en virtut de l'article 44.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
En data 16 de juny de 2022, es va dictar Resolució del director general de Medi Natural i Avaluació Ambiental, per la qual es va formular declaració d'impacte ambiental del projecte de millores de l'EDAR Pinedo I, II i III camí Anouers, núm. 76, al terme municipal de València. Expedient (1863718) 89/2017/AIA.  
De conformitat amb el que es preveu en l'article 41.3 de la Llei 21/2013, de 9 de desembre, i tal com es recull en el resolc segon d'aquesta, s'ordena publicar en el Diari Oficial de la Generalitat Valenciana la citada resolució, el text de la qual s'inclou a continuació.  
  
  
  
ANNEX  
  
«Resolució per la qual es formula declaració d'impacte ambiental.  
Expedient: 089/17-AIA.  
Objecte: Projecte de millores de l'EDAR Pinedo I, II i III.  
Promotor: Direcció General de l'Aigua.  
Autoritat substantiva: Direcció General de l'Aigua.  
Localització: EDAR Pinedo (I, II i III). Camí Anouers, núm. 76.  
Ref. cadastral: 1313188TA5743L0810KW.  
NIMA: 2762994539.  
  
Antecedents  
En els antecedents de l'òrgan ambiental consten les declaracions d'impacte ambiental dels següents projectes relacionats amb l'EDAR de Pinedo:  
- Expedient 21/89-AIA corresponent a l'emissari submarí de l'EDAR Pinedo, DIA favorable amb condicionants formulada pel director de l'Agència de Medi Ambient, d'11 d'octubre de 1989.  
- Expedient 106/90-AIA corresponent al projecte de Pinedo II. DIA favorable amb condicionants formulada pel director de l'Agència de Medi Ambient, d'11 d'octubre de 1989.  
- Expedient 485/97-AIA corresponent al projecte de «Planta de cogeneració per a aprofitament del biogàs de l'EDAR de Pinedo». DIA favorable amb condicionants formulada per Resolució de 8 de juny de 1998, del director general per al desenvolupament sostenible.  
- Expedient 160/00-AIA corresponent al projecte de Pinedo III (ampliació de Pinedo II). DIA favorable amb condicionants formulada per Resolució de la directora general de Planificació i Gestió del Medi, de 18 de gener de 2001, i Resolució complementària de la directora general de Gestió del Medi, natural de 31 d'agost de 2005.  
- Resolució de 23 de juny de 2006, de la secretària general per a la Prevenció de la Contaminació i el Canvi Climàtic, per la qual es formula la DIA sobre l'avaluació del projecte «Ordenació i terminació de la reutilització de les aigües residuals de la planta de Pinedo«, promogut per la Societat Estatal d'Aigües de les Conques Mediterrànies, SA.»  
Tramitació administrativa  
L'avaluació d'impacte ambiental del projecte de millores de l'EDAR de Pinedo s'ha tramitat conjuntament amb l'avaluació ambiental estratègica del Pla especial de millores de l'EDAR, sobre la base dels fonaments i justificació que s'exposen la declaració ambiental i territorial estratègica (d'ara endavant DATE) del citat pla especial (Exp. 40/17/EAE), segons acord adoptat per la comissió avaluació ambiental, en la sessió extraordinària de 9 de juny de 2022.  
Així mateix, es remet a la citada DATE en relació amb la documentació aportada, els tràmits realitzats i informes recaptats.  
Alternatives, i contingut del projecte de millores de l'EDAR Pinedo.  
Per a la definició de les millores (alternatives) a executar en l'EDAR, es van identificar en primer terme els focus de soroll i olors generadores de l'impacte existent (taula 3 del document de síntesi de l'EIA).  
  
FOCUS OLORS  
Estudi de la situació inicial  
Estudi odorífic efectuat per HYDRENS  
Enquesta de percepció realitzada als ciutadans  
 FOCUS SOROLLS  
Estudi de la situació inicial,  
Estudi acústic realitzat per Vielca  
Enquesta de percepció realitzada als ciutadans  
- Pretractament (FO1)  
- Desarenador (FO2)   
- Decantació primària (FO3)   
- Espesseïment de llots, tant per gravetat com surats (FO4 i FO5)  
- Tamís digestor de fangs (FO7)  
- Edifici de deshidratació (FO08)  
- Evacuació de llots (FO11)   
- Digestor primari (FO06)  
- Edifici de pretractament (FO09)  
- Decantació primària (FO10)  
- Edifici de deshidratació (FO8)  
- Espesseïment de llots, tant per gravetat com surats (F12 i F13) - Pretractament (FR01)  
- Desarenador (FR02)  
- Tractament biològic (FR03)  
- Edifici de calderes (FR04)  
- Edifici de deshidratació (comú a Pinedo 1 i 2)  
(FR05)  
- Estació de bombament d'elevació a biològic (FR06)  
- Edifici de bufadors (FR07)  
  
  
La localització dels focus d'olor i sorolls en les instal·lacions de l'EDAR de Pinedo es poden observar en el plànol següent.  
S'hi inclou, així mateix, plànol de localització de les actuacions previstes sobre els focus d'olor i soroll.  
  
L'estudi odorífer contempla els escenaris següents en funció de la implementació de les mesures correctores de totes les possibles contemplades en el seu annex VI (que es correspon al pla del projecte construcció novembre de 2019), es refereix a les mesures encaminades a minimitzar els efectes de la generació d'olors.  
(\*) ALTERNATIVA SELECCIONADA  
El gruix de les mesures de millora són contra el soroll les olors, encara que també s'inclouen altres actuacions. Es resumeixen a continuació les mesures agrupades per tipus i objectius a aconseguir, remetent-nos per a la descripció gràfica i escrita completa al projecte bàsic i al projecte constructiu.  
1. Mesures ambientals  
1.1. Mesures contra l'olor.  
En la determinació de les mesures a adoptar contra l'olor, l'estudi odorífer inclòs en l'EIA ha valorat les alternatives que es reflecteixen en la taula anterior.  
L'alternativa finalment seleccionada és la de l'escenari 6RGB, que suposa una reducció del 88,5 %, que inclou la totalitat de les mesures aplicables sobre tots els focus, amb excepció la superfície passiva dels decantadors primaris de Pinedo II.  
1.2. Mesures contra el soroll  
- Tancament perimetral consistent en la instal·lació de dues pantalles metàl·liques fonoabsorbents de 3 metres d'altura:  
- La primera situada en la zona nord-est, que té com a objecte reduir els nivells de soroll a l'entorn de l'habitatge, amb referència cadastral 001 402700YJ 26H0001GH, amb una longitud és de 85 m.  
- La segona pantalla se situa en la zona central de la depuradora, concretament en el seu perímetre est; el seu objecte és reduir els nivells de soroll per davall dels màxims admissibles en els habitatges situats en la carretera del riu, tant en les façanes amb orientació a aquesta carretera com les que tenen orientació a la depuradora. La seua longitud és de 315 m.  
- Estació de bombament d'aigua a biològic de Pinedo II.  
Es preveu l'encegat de la reixeta existent i la instal·lació d'una pantalla metàl·lica fonoabsorbent al soroll de 40 m de longitud.  
- Remodelació de l'edifici de calderes es preveu la instal·lació d'un sistema de ventilació i la substitució de la totalitat de les finestres existents col·locant envidrament amb vidre doble tipus 3+3/ 6/4 amb làmina de butirat central translúcida.  
1.3. Mesures de protecció del litoral  
- Millora del subministrament elèctric d'emergència. S'instal·len dos grups electrògens: un per al pretractament i l'elevació de Pinedo I i un altre per al de Pinedo II, per a evitar que, en cas de fallada del servei de 20 kV, l'aigua quede sense pretractament.  
- Connexió de l'eixida de la impulsió del terciari amb l'emissari submarí.  
Es projecta la instal·lació d'una connexió entre l'actual eixida del terciari i l'emissari submarí que actualment discorren paral·leles al costat de l'assarb, la qual cosa permetrà que, en cas d'abocaments que afecten el tractament biològic, el tractament terciari funcione com a tractament fisicoquímic i reduïsca l'abocament d'aigua sense tractar al medi marí.  
- Ampliació de la capacitat de bombament de l'elevació de Pinedo I.  
L'actuació consisteix en la renovació de les dues bombes centrífugues submergibles existents i la instal·lació d'1/3 en el lloc de la bomba de caragol que es troba fora de servei.  
- Millora de la qualitat de l'aigua tractada d'abocament.  
Es modificarà el tractament biològic de Pinedo I mitjançant les actuacions següents:  
- Construcció d'una nova arqueta de repartiment als biològics annexa a l'actual desarenador.  
- Nova arqueta de mesura de cabal d'entrada a biològic i eixida a bypass.  
- Modificació dels reactors biològics.  
- Construcció de 2 nous edificis de bufadors situats a cada costat de l'edifici central.  
- Nova arqueta de repartiment a decantadors secundaris.  
- Nova arqueta de cabalímetre de recirculació externa.  
2. Mesures per a l'optimització, condicionament i fiabilitat de les instal·lacions  
2.1. Optimització de les unitats de tractament mitjançant les actuacions següents:  
- Transformació del digestor secundari a depòsit tampó.  
- Instal·lació de deshumidificador de biogàs dels digestors primaris.  
  
- Planta de transferència de residus, instal·lació de caragol compactador de tipus hidràulic per a premsatge de residus.  
- Remodelació del sistema de flotants de Pinedo I.  
2.2. Condicionament de l'obra civil de la línia de tractament de Pinedo I.  
- Demolició de l'edifici d'espesseïdors i nova arqueta de fangs espessits.  
- Rehabilitació de bandes de rodada de decantadors secundaris.  
  
- Rehabilitació de paviments.  
- Rehabilitació de xarxa de pluvials.  
- Remodelació bombe de drenatges de l'edifici central.  
- Rehabilitació de la cúpula dels digestors 1 i 3.  
2.3. Fiabilitat de les instal·lacions  
- Renovació dels equips de Pinedo I (pretractament, decantació primària, edifici central, edifici de filtres vells, edifici de calderes, bufador gasòmetre, emissari submarí, tallers sobreeixidor general, edifici de reactius i espesseïdors).  
- Ampliació de la capacitat de deshidratació.  
- Substitució dels depòsits de sulfat i clorur fèrric.  
- Renovació de la instal·lació elèctrica industrial.  
3. Mesures d'eficiència energètica  
- Actualització del sistema de control i automatització del sistema Pinedo.  
  
Valoració i consideracions de l'òrgan ambiental relatives al projecte de millores de l'EDAR Pinedo.  
El projecte de millora de l'EDAR de Pinedo inclou un considerable paquet de millores que actuen en diversos fronts (olors, sorolls, protecció del litoral, optimització, condicionament i fiabilitat de les instal·lacions i eficiència energètica), el que sens dubte reduirà significativament els efectes negatius que s'hi generen actualment. No obstant això, l'objectiu no sols és reduir sinó aconseguir els objectius ambientals establits en el pla especial, que garantisquen tant la compatibilitat dels usos existents en territori (especialment el residencial de l'entorn pròxim), com l'adequada gestió dels residus generats en el procés i de les aigües residuals tractades. El pla de vigilància i seguiment té com a finalitat comprovar que es compleixen les previsions de l'estudi d'impacte ambiental, que en principi estima la minimització dels efectes negatius fins als nivells establits en la normativa ambiental vigent. En cas contrari, s'hauran d'establir les mesures protectores o correctores addicionals necessàries per al seu compliment.  
  
En el cas dels nivells d'olors, tal com s'indica en l'apartat 4.2 de l'estudi odorífer, mancant legislació aplicable, els resultats i conclusions de l'estudi s'obtenen sobre la base de la capacitat de detecció dels laboratoris, expressada mitjançant la seua certificació. Així, el límit inferior de detecció acreditat és de 16 ouE/m³, per la qual cosa valors més baixos es consideraran com a imperceptibles. En conseqüència, el valor objectiu dels resultats serà obtindre valors inferiors a 16 ouE/m³ en el percentil C 98, 1 hora.  
El Pla de vigilància i seguiment presentat és un pla de vigilància (paral·lel al PVA establit en la DIA del projecte de Pinedo III), que es divideix en dues fases: la fase 1 que abasta el període d'obres que, d'acord amb el cronograma presentat, té una durada de 24 mesos, i la finalitat de les quals és controlar els possibles efectes negatius durant l'execució de les obres; i la fase 2 denominada de funcionament, que inclou el període de comprovació de l'eficàcia de les millores executades del projecte i, per tant, del compliment de les previsions de l'estudi d'impacte ambiental.  
En relació amb la proposta de vigilància i seguiment ambiental s'efectuen les consideracions següents:  
1.1) Proposta de PVA de la fase d'obres:  
- Vigilància i control de la qualitat atmosfèrica, control d'emissions, de pols i partícules.  
- En funció de l'activitat i de les condicions climàtiques, la periodicitat podrà ser fins i tot diària.  
- La inspecció i mesures a adoptar en les labors de demolició de materials que continguen amiant, es realitzarà i establiàn per personal especialitzat, d'acord amb les normes sectorials específiques.  
- Qualitat de les aigües, control de la qualitat de l'efluent durant els processos de connexió-desconnexió d'elements durant la construcció:  
- Els paràmetres i llindars de referència a considerar per a l'efluent amb destinació a l'Albufera són els assenyalats específicament en la normativa del pla especial o normativa que la substituïsca.  
- Quant a la periodicitat de la inspecció, aquesta es durà a terme durant tot el període de desconnexió de qualsevol dels elements de depuració.  
1.2) Seguiment en fase de funcionament  
- S'ha repetit (s'entén que per error) el control de la qualitat de l'efluent durant els processos de connexió-desconnexió d'elements durant la construcció.  
El control de les aigües en aquesta fase s'ajustarà al programa de vigilància ambiental ordinari establit en la DIA del projecte de Pinedo III, amb les actualitzacions quant a límits i normativa establits en la DATE per al pla especial.  
- Control del compliment dels nivells acústics i odorífers fixats en el pla especial.  
Es considera insuficient la comprovació del compliment dels nivells odorífers establits en el pla especial mitjançant les enquestes del Pla de seguiment d'acceptació social. La comprovació haurà de realitzar-se en els mateixos termes que els de l'estudi odorífer preoperacional inclòs en l'estudi d'impacte ambiental, i amb la mateixa periodicitat, i en paral·lel al Pla de seguiment d'acceptació social proposat en el punt 15 de l'estudi d'impacte ambiental (als 2, 6 i 12 mesos des de la posada en funcionament de les millores).  
1.3. Periodicitat dels informes durant la fase de vigilància d'obres  
  
- L'informe de replanteig inclourà en tot cas la delimitació de l'àrea de gestió dels residus d'obra i la relació de gestors autoritzats per a la seua adequada gestió.  
- Els informes ordinaris tindran una periodicitat quadrimestral.  
1.4) Periodicitat dels informes durant la fase de funcionament  
- Es remetrà un informe ordinari després de cada auditoria acústica.  
- Es remetrà un informe ordinari després de cada control del compliment dels nivells odorífers, que inclourà tant el resultat de l'estudi odorífer con del programa de seguiment d'acceptació social.  
2) En relació amb el pla de seguiment d'acceptació social  
A fi que el Pla de seguiment d'acceptació social tinga el major nombre de participants possible, tres mesos abans a l'inici del funcionament s'informarà per correu postal a cadascun dels 70 habitatges situats en l'entorn pròxim sobre la importància de la seua participació, així com tota la informació necessària perquè els interessats puguen accedir a la formalització de l'enquesta per via telemàtica.  
  
Així mateix, atesa l'edat de la població afectada, en aquesta comunicació s'establirà la possibilitat que els veïns sol·liciten la realització de l'enquesta de manera presencial o per correu postal.  
3) Tal com assenyala l'informe del Servei de Lluita Contra el Canvi Climàtic i Protecció a l'Atmosfera, les millores suposen l'adaptació de les instal·lacions i, per tant, la substitució d'equips i l'existència de nous focus d'emissions, per la qual cosa hauran de comunicar-se els canvis a l'òrgan competent en matèria de protecció a l'atmosfera, d'acord amb l'article 7 del Decret 228/2018, de 14 de desembre, del Consell, acompanyada de la documentació que s'exigeix en l'annex I del citat decret.  
  
Consideracions jurídiques  
El projecte està subjecte a avaluació d'impacte ambiental ordinària, d'acord amb l'article 7.1 a de la Llei 21/2013, de 9 de desembre, en concordança amb el tràmit exigit en el Decret 201/2008, de 12 de desembre, del Consell, pel qual es regula la intervenció ambiental en les instal·lacions públiques de sanejament d'aigües residuals.  
L'expedient ha observat els tràmits previstos en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en les altres disposicions que li són aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
La Resolució d'1 d'abril de 2021, de la Direcció General de Qualitat i Educació Ambiental, de delegació de determinades competències en matèria d'impacte ambiental en la Direcció General de Medi Natural i Avaluació Ambiental, delega en la persona titular de la Direcció General de Medi Natural i Avaluació Ambiental l'exercici de les competències de tramitació i resolució del procediment d'avaluació d'impacte ambiental d'aquells projectes que es tramiten conjuntament amb un pla o programa d'àmbit municipal, la promoció, tramitació, aprovació i gestió del qual siga assumida per l'òrgan autonòmic competent en la matèria sectorial del projecte, en virtut de l'article 44.3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Considerant tot l'anterior es formula la declaració d'impacte ambiental següent:  
  
Primer  
Estimar acceptable des del punt de vista ambiental, sense perjudici de l'obtenció de les autoritzacions que li siguen aplicable el «Projecte de millores (bàsic i constructiu) de l'EDAR de Pinedo, promogut per la Direcció General de l'Aigua, sempre que s'ajuste a la documentació presentada, s'apliquen la totalitat de les mesures protectores i correctores proposades, i als condicionants següents:  
1) El programa de vigilància i seguiment ambiental del projecte s'ajustarà a la proposta de l'estudi d'impacte ambiental, modificant i/o incorporant les consideracions següents:  
1.1) Proposta de PVA de la fase d'obres:  
- Vigilància i control de la qualitat atmosfèrica, control d'emissions, de pols i partícules.  
- En funció de l'activitat i de les condicions climàtiques la periodicitat podrà ser fins i tot diària.  
- La inspecció i mesures a adoptar en les labors de demolició de materials que continguen amiant es realitzarà i establiran per personal especialitzat, d'acord amb les normes sectorials específiques.  
- Qualitat de les aigües, control de la qualitat de l'efluent durant els processos de connexió-desconnexió d'elements durant la construcció:  
  
- Els paràmetres i llindars de referència a considerar per a l'efluent amb destinació a l'Albufera són els assenyalats específicament en la normativa del pla especial o normativa que la substituïsca.  
- Quant a la periodicitat de la inspecció, aquesta es durà a terme durant tot el període de desconnexió de qualsevol dels elements de depuració.  
1.2) Seguiment en fase de funcionament  
- El control de les aigües en aquesta fase s'ajustarà al programa de vigilància ambiental ordinari establit en la DIA del projecte de Pinedo III, amb les actualitzacions quant a límits i normativa establits en la DATE per al pla especial o normativa que la substituïsca.  
- Control del compliment dels nivells acústics i odorífers fixats en el pla especial.  
La comprovació del compliment dels nivells odorífers establits en el pla especial, haurà de realitzar-se en els mateixos termes que els de l'estudi odorífer preoperacional inclòs en l'estudi d'impacte ambiental, i amb la mateixa periodicitat i en paral·lel al pla de seguiment d'acceptació social proposat en el punt 15 de l'estudi d'impacte ambiental (als 2, 6 i 12 mesos des de la posada en funcionament de les millores).  
  
1.3. Periodicitat dels informes durant la fase de vigilància d'obres  
  
- L'informe de replanteig inclourà en tot cas la delimitació de l'àrea de gestió dels residus d'obra i la relació de gestors autoritzats per a la seua adequada gestió.  
- Els informes ordinaris tindran una periodicitat quadrimestral.  
1.4) Periodicitat dels informes durant la fase de funcionament  
- Es remetrà un informe ordinari després de cada auditoria acústica.  
- Es remetrà un informe ordinari després de cada control del compliment dels nivells odorífers, que inclourà tant el resultat de l'estudi odorífer com del programa de seguiment d'acceptació social.  
2) En relació amb el pla de seguiment d'acceptació social  
A fi que el pla de seguiment d'acceptació social tinga el major nombre de participants possible, tres mesos abans a l'inici del funcionament s'informarà per correu postal a cadascun dels 70 habitatges situats en l'entorn pròxim, sobre la importància de la seua participació, així com tota la informació necessària perquè els interessats puguen accedir a la formalització de l'enquesta.  
Així mateix, en aquesta comunicació s'establirà la possibilitat que els veïns sol·liciten la realització de l'enquesta de manera presencial o per correu postal, i en aquest cas, s'habilitaran els mitjans necessaris per a dur-la a terme per aquests procediments.  
3) Tal com assenyala l'informe del Servei de Lluita contra el Canvi Climàtic i Protecció a l'Atmosfera, les millores suposen l'adaptació de les instal·lacions i, per tant, la substitució d'equips i l'existència de nous focus d'emissions, per la qual cosa hauran de comunicar-se els canvis a l'òrgan competent en matèria de protecció a l'atmosfera, d'acord amb l'article 7 del Decret 228/2018, de 14 de desembre, del Consell, acompanyada de la documentació que s'exigeix en l'annex I del citat decret.  
  
4) Les mesures de millora, així com la durada del pla de vigilància i seguiment dels objectius ambientals i de l'acceptació social, seran en principi les proposades en l'estudi d'impacte ambiental (considerant les modificacions d'aquesta DIA), i no obstant això es podran sol·licitar noves mesures o l'ampliació de la vigilància i seguiment en funció dels resultats obtinguts.  
5) Les declaracions d'impacte ambiental formulades a les infraestructures de l'EDAR continuen vigents, si bé es consideraran modificades en tot allò que contradiga les normes establides en el Pla especial de millores de l'EDAR de Pinedo i la present DIA.  
Per tant, en compliment de les DIA formulades amb anterioritat tant autonòmiques com estatals, i de la normativa del Pla especial de millores de l'EDAR Pinedo, a l'eixida del tractament terciari de l'EDAR s'instal·larà, abans de la seua incorporació al sistema de col·lectors, un control automàtic i continu. Es facilitarà, en temps real, l'accés a les dades de l'aigua regenerada per a reg a la comunitat de regants de la Séquia de l'Or (o a qualsevol altra que compte amb la corresponent concessió de l'organisme de conca) a fi que ajusten els continguts de N i P en els seus plans d'abonat.  
6) En els termes previstos en l'article 43 de la Llei 21/2013, de 9 de desembre, la present declaració d'impacte ambiental perdrà la vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A l'efecte, el promotor notificarà a l'òrgan ambiental el començament de les obres.  
  
Segon  
Conforme amb el que es preveu en l'article 41 de la Llei 21/2013, de 9 de desembre:  
a) Ordenar la publicació de la present declaració d'impacte ambiental en el Diari Oficial de la Generalitat Valenciana, així com en la seu electrònica.  
b) La present declaració d'impacte ambiental no serà objecte de recurs sense perjudici dels quals, si escau procedisquen en via administrativa i judicial enfront de l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 16 de juny de 2012.- El director general de Medi Natural i Avaluació Ambiental: Julio Ramón Gómez Vivo (per delegació de competències, d'acord amb la Resolució d'1 d'abril de 2021, DOGV 9057, de 09.04.2021).»  
  
València, 8 de juliol de 2022.- El director general de Qualitat i Educació Ambiental: Joan Piquer Huerga.